cyanic-selkie/wikianc huggingface dataset:
ตราแผ่นดินของแอฟริกาใต้
สมัยอาณานิคม
ตราแผ่นดินประจำดินแดนอาณานิคม ประกาศใช้ตามพระบรมราชโองการของ สมเด็จพระเจ้าจอร์จที่ 5 เมื่อวันที่ 17 กันยายน ค.ศ. 1910. ภายหลังจากการก่อตั้งสหภาพแอฟริกาใต้.
ตราแผ่นดิน สื่อถึง จังหวัดทั้งสี่ (อาณานิคมทั้งสี่) ที่รวมกับเป็นสหภาพ.
คำขวัญ, Ex Unitate Vires หมายถึง "Union is Strength" ใช้จนถึง ค.ศ. 1961, และได้เปลี่ยนเป็น "Unity is Strength".
วิวัฒนาการ
ตราแผ่นดินทั้ง3แบบ. ตราแผ่นดินแบบแรก (ค.ศ. 1910) ต่อมาได้มีการแก้ไขแบบตราเพิ่ม เมื่อ ค.ศ. 1930, โดยใช้เป็นเครื่องหมายยศ จ่าสิบเอก ของกองกำลังป้องกันสหภาพ และ กองกำลังป้องกันแอฟริกาใต้ จนถึง ค.ศ. 2002. ตราแผ่นดินแบบที่ 2, ค.ศ. 1930 มีชื่อเรียกว่า "ตราแผ่นดินปฐมภูมิ", และ ตราแผ่นดินแบบสุดท้ายมีการแก้ไขแบบตราเพิ่ม เมื่อ ค.ศ. 1932 มีชื่อเรียกว่า "embellished coat of arms", ตราแผ่นดินทั้งสองแบบได้ใช้จนถึง ค.ศ. 2000.
ภาษามุนดารี
ภาษามุนดารี เป็นภาษากลุ่มมุนดา ในตระกูลออสโตรเอเชียติก ใช้พูดในหมู่ชาวมุนดา ใกล้เคียงกับภาษาสันตาลี มีผู้พูดในอินเดียตะวันออก บังกลาเทศและเนปาล
1,4-ไดคลอโรเบนซีน
1,4-ไดคลอโรเบนซีน (หรือ พาราไดคลอโรเบนซีน) (1,4-dichlorobenzene) เป็นสารประกอบอินทรีย์ มีสูตรเคมีคือ C6H4Cl2 มีลักษณะเป็นของแข็งไม่มีสี มีกลิ่นแรง ประกอบด้วยวงแหวนเบนซีน และ อะตอมคลอรีน 2 ตัว ซึ่งแทนที่อะตอมไฮโดรเจนทั้งสองฝั่งของวงแหวนเบนซิน
สารนี้มักใช้เป็นยาฆ่าเชื้อ ยาฆ่าแมลง และยาระงับกลิ่นกาย ซึ่งจะอยู่ในรูปของลูกเหม็น โดยเป็นการทดแทนสารแนฟทาลีนซึ่งนิยมใช้ในสมัยก่อนเนื่องจากสารนี้มีความไวไฟน้อยกว่า นอกจากนี้ยังใช้เป็นสารตั้งต้นของการผลิตโพลิเมอร์ Polyphenylene sulfide
วัสดุเชิงก้าวหน้า
วัสดุเชิงก้าวหน้า (อังกฤษ: advanced materials) คือวัสดุที่ถูกใช้ประโยชน์ในงานที่ต้องการเทคโนโลยี่ชั้นสูง เช่น อุปกรณ์อิเลกโทรนิกส์ วัสดุที่ใช้ในงานเลเซอร์ ไอซี แหล่งเก็บข้อมูลสารสนเทศด้วยแม่เหล็ก จอภาพผลึกเหลว(LCD)เส้นใยนำแสง และระบบป้องกันความร้อนในยานอวกาศ เป็นต้น วัสดุเชิงก้าวหน้านี้สามารถผลิตได้จากวัสดุเกือบทุกประเภทไม่ว่าจะเป็น โลหะ เซรามิก พอลิเมอร์ ฯลฯ
พ.ศ. 2198
พุทธศักราช 2198 ใกล้เคียงกับ
ดอนัลต์ ตุสก์
ดอนัลต์ ฟรันต์ซีเชก ตุสก์ (Donald Franciszek Tusk; เกิด 22 เมษายน พ.ศ. 2500) เป็นประธานคณะมนตรียุโรป เป็นอดีตนายกรัฐมนตรีโปแลนด์ ดำรงตำแหน่งระหว่าง พ.ศ. 2550 – พ.ศ. 2557 เขาเป็นหัวหน้าพรรคที่ใหญ่ที่สุดในประเทศโปแลนด์
โรคของซีลิแอ็ก
โรคของซีลิแอ็ก (coeliac disease หรือ celiac disease) เป็นโรคภูมิต้านตนเองระยะยาวซึ่งสร้างปัญหาโดยหลักต่อลำไส้เล็ก อาการตามแบบรวมทั้งปัญหากระเพาะลำไส้ เช่น ท้องร่วงเรื้อรัง ท้องพอง/ท้องยื่น (abdominal distention) ดูดซึมอาหารไม่ดี (malabsorption) ไม่อยากอาหาร และไม่โต (ในเด็ก) ปกติจะเกิดเมื่ออายุระหว่าง 6 เดือนถึง 2 ขวบ แต่อาการอื่น ๆ จะสามัญกว่าโดยเฉพาะในผู้มีอายุมากกว่า 2 ปี อาการกระเพาะลำไส้อาจจะเบาหรือไม่มี อาจมีอาการที่ส่วนอื่น ๆ ของร่างกาย หรือไม่ปรากฏอาการอะไร ๆ เลย แม้โรคอาจเริ่มตั้งแต่วัยเด็ก แต่ก็เกิดเมื่ออายุเท่าไรก็ได้ โรคมักสัมพันธ์กับโรคภูมิต้านตนเองอื่น ๆ เช่น โรคเบาหวานประเภทที่ 1 และต่อมไทรอยด์อักเสบเป็นต้น
โรคเกิดจากปฏิกิริยาของร่างกายต่อกลูเตน ซึ่งเป็นโปรตีนต่าง ๆ ที่พบในข้าวสาลีและข้าวประเภทอื่น ๆ รวมทั้งข้าวบาร์เลย์และข้าวไรย์ ปกติคนไข้สามารถรับข้าวโอ๊ตที่ไม่มากเกินโดยไม่เจือปนกับข้าวที่มีกลูเตนอื่น ๆ ได้ แต่ก็อาจมีปัญหากับข้าวโอ๊ตบางสายพันธุ์ เป็นโรคที่เกิดกับผู้มีปัญหาทางพันธุกรรม คือ เมื่อได้รับกลูเตน การตอบสนองผิดปกติของระบบภูมิคุ้มกันจะผลิตสารภูมิต้านทานต้านตนเอง (autoantibody) ซึ่งอาจสร้างปัญหาแก่อวัยวะต่าง ๆ ในลำไส้เล็ก นี่ทำให้อักเสบ และอาจทำส่วนยื่นที่บุลำไส้ (intestinal villus) ให้สั้น/ทื่อลง เป็นอาการที่เรียกว่า villous atrophy ซึ่งทำให้ดูดซึมอาหารได้น้อยลง และบ่อยครั้งทำให้โลหิตจาง
การวินิจฉัยจะอาศัยการตรวจสารภูมิต้านทานในเลือดบวกกับการตัดเนื้อลำไส้ออกตรวจ โดยการทดสอบทางพันธุกรรม (genetic testing) โดยเฉพาะอาจช่วย แต่บางครั้งก็วินิจฉัยได้ยาก เพราะอาจตรวจไม่พบสารภูมิต้านทานต้านตนเอง (autoantibody) เพราะลำไส้เล็กอาจเปลี่ยนไปเพียงเล็กน้อยและส่วนยื่นจะดูปกติ แม้ผู้ที่มีอาการหนักก็อาจต้องไปหาหมอเป็นเวลาหลายปีกว่าจะวินิจฉัยได้ถูกต้อง ปัจจุบันมีผู้ไม่มีอาการอะไร ๆ ที่วินิจฉัยว่ามีโรคนี้ โดยอาศัยการตรวจคัดโรค แต่หลักฐานซึ่งแสดงประโยชน์ของการตรวจคัดโรคก็ยังไม่ชัดเจน แม้โรคจะมีเหตุจากความไม่ทนต่อโปรตีนข้าวสาลี แต่นี่ก็ไม่ใช่ภาวะภูมิแพ้ข้าวสาลี (wheat allergy)
วิธีการรักษาในปัจจุบันอย่างเดียวก็คือการให้ทานอาหารปลอดกลูเตนตลอดชีวิต ซึ่งอาจทำให้เยื่อลำไส้ฟื้นตัว ทำให้อาการดีขึ้น และลดความเสี่ยงภาวะแทรกซ้อนอื่น ๆ ซึ่งได้ผลต่อคนไข้โดยมาก ถ้าไม่รักษา นี่อาจทำให้เกิดมะเร็ง เช่น มะเร็งต่อมน้ำเหลืองของลำไส้ (intestinal lymphoma) และเพิ่มความเสี่ยงการตายก่อนวัยโดยเล็กน้อย อัตราการเกิดโรคไม่เหมือนกันในเขตต่าง ๆ ทั่วโลก เริ่มจากความชุกโรคที่ 1 คนต่อ 300 คนจนถึง 1 คนต่อ 40 คน โดยเฉลี่ยที่ระหว่าง 1 คนต่อ 100 คน กับ 1 คนใน 170 คน ในประเทศพัฒนาแล้ว ประเมินว่า คนไข้ 80% ยังไม่ได้วินิจฉัย เพราะมีปัญหากระเพาะลำไส้น้อยมากหรือไม่มีเลย และเพราะไม่รู้เรื่องโรค เป็นโรคที่สามัญในหญิงมากกว่าชาย คำภาษาอังกฤษว่า coeliac มาจากคำภาษากรีกว่า κοιλιακός (koiliakós, "abdominal" แปลว่า เกี่ยวกับท้อง) โดยเริ่มใช้ตั้งแต่คริสต์ศตวรรษที่ 19 อาศัยงานแปลจากภาษากรีกโบราณเกี่ยวกับโรคของแพทย์ชาวกรีกคือ Aretaeus of Cappadocia
บุคคลที่เกิดในปี พ.ศ. 2468
ด้านล่างนี้เป็นบุคคลที่เกิดในปี พ.ศ. 2468
ซูเปอร์บอย
ซูเปอร์บอย (Superboy) คือชื่อของตัวละครจากหนังสือการ์ตูนซูเปอร์ฮีโร่ที่ถูกจัดพิมพ์โดยสำนักพิมพ์ ดีซี คอมิคส์ มีเรื่องราวส่วนใหญ่เกี่ยวกับซูเปอร์แมนในช่วงวัยรุ่น ซูเปอร์บอยได้กลายมาเป็นหนึ่งในสี่ตัวละครหลักของหนังสือการ์ตูนที่มีชื่อเรื่องเดียวกันซึ่งทำการจัดพิมพ์โดย ดีซี คอมิคส์
เรื่องราวของซูเปอร์บอยในช่วงแรกเป็นที่รู้จักกันว่าคือเรื่องราวของซูเปอร์แมนในช่วงวัยรุ่นที่ใช้พลังของตัวเองเข้าช่วยเหลือผู้คนในสมอลวิลล์เมืองที่เป็นที่พักอาศัยของ คาล-เอล (ชื่อ ชาวคริปตัน ของซูเปอร์บอย) ซึ่งต้องเก็บซ่อนตัวตนที่แท้จริงของตัวเองเอาไว้ในฐานะของคลาร์ก เคนท์ ซูเปอร์บอยได้ออกปรากฏตัวในซีรีส์หลายๆเรื่องตั้งแต่ช่วงค.ศ. 1940 จนกระทั่ง ค.ศ. 1980 โดยมีการตีพิมพ์ต่อเนื่องกันมาอย่างยาวนานในนิตยสารที่มีชื่อว่า แอดเวนเจอร์ คอมิคส์ รวมถึงนิตยสารของตัวเองอีก 2 ฉบับ ที่มีชื่อว่า “ซูเปอร์บอย” และ “เดอะ นิว อเวนเจอร์ อ๊อฟ ซูเปอร์บอย” ในซูเปอร์บอยจะมีเรื่องราวและตัวละครสมทบที่แตกแยกออกมาเป็นเอกเทศ เช่น พ่อแม่บุญธรรมของซูเปอร์บอย, ลาน่า แลง ผู้ที่เป็นรักแรก และการเดินทางท่องเวลาของเหล่าซูเปอร์ฮีโร่แห่งอนาคต
จนกระทั่งในปีค.ศ. 1986 ทางดีซี คอมิคส์ได้มีการปรับเปลี่ยนบทในผลงานหลายๆชิ้นของทางสำนักพิมพ์ รวมถึงเรื่องราวของซูเปอร์แมนที่ถูกปูบทใหม่ให้กับตัวละครซูเปอร์บอยที่จะไม่ได้สวมใส่เครื่องแบบจนกว่าจะเติบโตและกลายมาเป็นซูเปอร์แมน ส่งผลให้เรื่องราวของซูเปอร์บอยถูกตัดออกจากเรื่องราวของซูเปอร์แมนเกือบทั้งหมด ยกเว้นรายละเอียดบางอย่างที่ยังคงอยู่เช่น เรื่องราวความสัมพันธ์ระหว่างคลาร์กและลาน่า แลงค์ จนกระทั่ง 2-3 ปีถัดมาจึงมีการเพิ่มเหตุการณ์ที่เคยเกิดขึ้นในซูเปอร์บอยเช่น การได้เข้าร่วมเป็นสมาชิกของกลุ่มซูเปอร์ฮีโร่แห่งอนาคต ซึ่งถูกนำกลับมากล่าวถึงอีกครั้งในเรื่องราวภูมิหลังของซูเปอร์แมน ตัวละครยังถูกนำไปสร้างเป็นซีรีส์ทางโทรทัศน์โดยใช้ชื่อว่า ซูเปอร์บอย (ค.ศ.1988-ค.ศ.1992) นอกจากนี้ซูเปอร์บอยยังได้ปรากฏตัวใน สมอลล์วิลล์ (ค.ศ.2001–ค.ศ.2011) ซีรีส์ทางโทรทัศน์อีกเรื่องที่ประสบความสำเร็จอย่างล้นหลาม โดยอ้างอิงเรื่องราวจากนิตยสาร’’ซูเปอร์บอย’’ กล่าวถึงคลาร์ก เคนท์ในวัยรุ่นที่ต้องคอยช่วยเหลือผู้คนโดยต้องเก็บซ่อนความสามารถของตัวเองเอาไว้ ซีรีส์มีเนื้อเรื่องที่เข้มข้นและสามารถถ่ายทอดชีวิตตัวละครในวัยรุ่นของคลาร์ก เคนท์ ออกมาได้อย่างดีเยี่ยม
ในปีค.ศ.1993 ดีซีได้ทำการเปิดตัวซูเปอร์บอยคนใหม่ซึ่งเป็นวัยรุ่นที่ถูกโคลน จากของซูเปอร์แมนและเล็กซ์ ลูเธอร์ มีชื่อตามภาษาคริปตันว่า คอน-เอล และใช้ชีวิตอยู่บนโลกในฐานะ คอนเนอร์ เคนท์ ลูกพี่ลูกน้องของซูเปอร์แมน ซูเปอร์บอยคนใหม่ก็มีเรื่องราวเป็นของตัวเองในนิตยสารซูเปอร์บอย(ชุดที่3) ทำการตีพิมพ์ตั้งแต่ปีค.ศ.1994 ถึง ค.ศ.2002 รวมถึงมีบทบาทในกลุ่มซูเปอร์ฮีโร่วัยรุ่น นอกจากนี้คอน-เอลยังได้เข้าไปมีบทบาทในนิตยสารแอดเวนเจอร์ คอมิคส์ ที่ทางดีซีได้ปรับปรุงเนื้อเรื่องใหม่ทั้งหมดและมีเรื่องราวเป็นของตัวเองที่ทำการตีพิมพ์ตั้งแต่เดือนพฤศจิกายน ค.ศ.2010 จนถึงเดือนสิงหาคม ค.ศ.2011 ส่วนเรื่องราวชุดใหม่ของคอน-เอล ทางดีซีได้ทำการเริ่มเรื่องราวใหม่ทั้งหมดและจัดพิมพ์เป็นผลงานชุดใหม่ของซูเปอร์บอยควบคู่ไปกับเรื่องราวอื่นๆในจักรวาล นิว52 ซึ่งเริ่มจัดจำหน่ายในเดือนกันยายน ค.ศ.2011 ซูเปอร์บอยคนใหม่ได้เริ่มมีบทบาทในเรื่อง สมอลล์วิลล์  ที่จัดจำหน่ายในวันศุกร์ที่ 4 มีนาคม ค.ศ.2011 ในตอนที่มีชื่อว่า “ทายาท” ซึ่งกล่าวถึง(ในนิตยสาร) คอนเนอร์ที่ถือกำเนิดขึ้นมาจากการโคลนนิ่งดีเอ็นเอระหว่าง เล็กซ์ และ คลาร์ก และมีพลังคล้ายคลึงกับซูเปอร์แมน นอกจากนี้ซูเปอร์บอยยังได้ไปปรากฏตัวในผลงานการ์ตูนทางโทรทัศน์ที่มีชื่อว่า ยัง จัสทิส ซึ่งออกอากาศตั้งแต่ปีค.ศ.2011-2013 ในจักรวาลอื่นๆของดีซียังมีซูเปอร์บอยอีกคนที่มีบทเด่นและได้ปรากฏตัวอยู่บ่อยครั้งได้แก่ ซูเปอร์บอย ไพร์ม ซูเปอร์บอยที่อาศัยอยู่ในโลกคู่ขนานของคาล-เอล ผู้ที่มีลักษณะก้าวร้าวและอารมณ์ปรวนแปรอยู่เสมอ
พ.ศ. 2199
พุทธศักราช 2199 ใกล้เคียงกับ
ซูเปอร์บอย
คาล-เอล
ผู้ที่กลายมาเป็น“ซูเปอร์บอย”คนแรก ตัวละครถูกออกแบบโดย เจอร์รี่ ชีเกล (ปราศจาก โจ ชูสเตอร์) ในเดือนพฤศจิกายน ค.ศ.1938 แต่ความคิดนี้กลับถูกปฏิเสธจากนิตยสารดีแทคทีฟ คอมิคส์ทำให้ชีเกลได้เพิ่มรายละเอียดให้กับตัวละครนี้ในอีก2ปีให้หลังแต่ก็ถูกสำนักพิมพ์ปฏิเสธกลับมาเป็นครั้งที่สอง จนกระทั่งการปรากฏตัวของโรบิน คู่หูของแบทแมน ซูเปอร์ฮีโร่วัยรุ่นที่โด่งดังไปทั่วประเทศและมีช่วงอายุที่ใกล้เคียงกับซูเปอร์บอย ทำให้ทางสำนักพิมพ์ดีแทคทีฟ คอมิคส์ตัดสินใจที่จะจัดพิมพ์ซูเปอร์บอยในปีค.ศ.1944 โดยหวังจะขยายฐานความนิยมของซูเปอร์แมนให้เพิ่มขึ้นด้วยการนำเสนอเรื่องราวที่ต่างออกไปซึ่งมุ่งเน้นไปที่กลุ่มผู้อ่านที่เป็นเด็ก ซูเปอร์บอยปรากฏตัวเป็นครั้งแรกในนิตยสารมอร์ ฟัน คอมิคส์ ฉบับที่ 101 (ในปีค.ศ.1944 แต่หน้าปกพิมพ์ค.ศ.1945) แม้ว่าซูเปอร์บอยจะได้โจ ชูสเตอร์เข้ามาทำหน้าที่ในการวาดภาพ แต่เจอร์รี่ ชีเกลกลับไม่ได้มีส่วนร่วมในผลงานชิ้นนี้เนื่องจากถูกเรียกตัวเข้าร่วมกองทัพในช่วงสงครามโลกครั้งที่2 สิ่งนี้เองคือจุดเริ่มต้นของรอยร้าวที่จะเกิดขึ้นมาในภายหลังระหว่างสำนักพิมพ์, ชีเกล และ ชูสเตอร์
เริ่มตีพิมพ์ใน ขายหัวเราะ คอมิคส์”
ในช่วงต้น ค.ศ.1946 ซูเปอร์บอยถูกย้ายให้ไปตีพิมพ์ในนิตยสารแอดเวนเจอร์ คอมิคส์เริ่มตั้งแต่ฉบับที่ 103 (เมษายน ค.ศ.1946) ในฐานะเรื่องหลักของนิตยสารโดยมีการตีพิมพ์เรื่องราวของซูเปอร์บอยมากกว่า 200 ตอน ซึ่งเรื่องราวจะกล่าวถึงซูเปอร์บอยซึ่งก็คือซูเปอร์แมนในวัยรุ่น ในตอนจบของเรื่อง ซูเปอร์บอยได้สวมใส่เครื่องแบบของซูเปอร์แมน ส่วนคลาร์ก เคนท์ซึ่งเป็นตัวตนบนโลกของซูเปอร์บอยก็จะสวมใส่แว่นตาเพื่อเป็นการอำพรางตัวจากผู้คนในสังคม ซูเปอร์บอยคือซูเปอร์ฮีโร่แห่งสมอลล์วิลล์ ซึ่งเป็นบ้านเกิดของคลาร์ก เคนท์ ถูกเลี้ยงดูและเติบโตขึ้นมาภายใต้คำสั่งสอนของพ่อแม่บุญธรรมธรรมโจนาธานและมาร์ธา เคนท์ เรื่องราวของซูเปอร์บอยในนิตยสารยังกล่าวถึงเนื้อเรื่องที่ซูเปอร์บอยพบกับซูเปอร์ด็อก คริปโต; สาเหตุที่ทำไมเล็กซ์ ลูเธอร์, เพื่อนรักนักวิทยาศาสตร์ในวัยเยาว์ของเขากลับกลายมาเป็นศัตรูตัวกาจ, รวมถึงสาเหตุที่ซูเปอร์บอยเข้าร่วมกลุ่มซูเปอร์ฮีโร่แห่งศตวรรษที่ 30 ที่มีชื่อว่า ลีเจียน อ๊อฟ ซูเปอร์ ฮีโร่.
เมื่อ ลีเจียน อ๊อฟ ซูเปอร์ ฮีโร่ กลายเป็นที่นิยม ส่งผลให้เนื้อเรื่องของ ลีเจียน ถูกแยกออกมาจากซูเปอร์บอยและมีชื่อเรื่องเป็นของตัวเอง โดยเริ่มตีพิมพ์ในนิตยสาร แอดเวนเจอร์ คอมิคส์ ฉบับที่ 300(กันยายน ค.ศ.1962) และหลังจากนั้นไม่นานลีเจียน อ๊อฟ ซูเปอร์ ฮีโร่ก็กลายมาเป็นผลงานหลักของนิตยสารแทนที่ซูเปอร์บอย ส่งผลให้เนื้อเรื่องของซูเปอร์บอยต้องถูกตัดจบลงในฉบับที่ 315(ธันวาคม ค.ศ.1963) อย่างไรก็ตามซูเปอร์บอยก็ไม่ได้หายไปจากนิตยสาร โดยยังคงมีบทบาทอยู่ในเรื่องลีเจียน อ๊อฟ ซูเปอร์ ฮีโร่ ในฐานะสมาชิกของกลุ่ม จนถึงตอนสุดท้ายของลีเจียน อ๊อฟ ซูเปอร์ ฮีโร่ ที่ตีพิมพ์ในนิตยสาร แอดเวนเจอร์ คอมิคส์ ฉบับที่ 380(พฤษภาคม ค.ศ.1969)
ซูเปอร์บอย(ชุดที่1)(ค.ศ.1949-1977)
4 ปีหลังจากปรากฏตัวเป็นครั้งแรก ซูเปอร์บอยกลายเป็นซูเปอร์ฮีโร่ของ ดี ซี คนที่ 6 ที่มีนิตยสารเป็นของตัวเอง เมื่อ ดีซี มีการจัดพิมพ์ซูเปอร์บอยฉบับที่1(มีนาคม-เมษายน) ซึ่งผลงานชุดนี้ถูกจัดให้เป็นผลงานชิ้นแรกที่ประสบความสำเร็จในผลงานซูเปอร์ฮีโร่ชุดใหม่ของดีซีนับตั้งแต่สงครามโลกครั้งที่2 เนื้อเรื่องของซูเปอร์บอยจะเริ่มต้นจากเรื่องราวตั้งแต่ซูเปอร์บอยยังเป็นทารก, (การผจญภัยของคลาร์กกับการใช้พลังในวัยเด็ก), เพื่อนสนิทของคลาร์กทั้งสอง ไม่ว่าจะเป็นลาน่า แลงค์, รักในวัยเยาว์ของซูเปอร์บอยและ พีท รอส, ที่ภายหลังล่วงรู้ตัวจริงของคลาร์กและช่วยเก็บซ่อนความลับนั้นไว้ ส่วนเรื่องราวอื่นที่ปรากฏอยู่ในซูเปอร์บอยได้แก่เรื่องราวของไบซาโร่ว์ คนแรก และการปรากฏตัวเป็นครั้งแรกของมอน-เอล และอุลตร้าบอย สมาชิกกลุ่มลีเจียน อ๊อฟ ซูเปอร์ ฮีโร่
หลังจากที่ผลงานชุด ลีเจียน อ๊อฟ ซูเปอร์ ฮีโร่ เข้ามาแทนที่ผลงานชุด นิว ซูเปอร์บอย ในนิตยสาร แอดเวนเจอร์ คอมิคส์ ปีค.ศ.1963 นิตยสารซูเปอร์บอยจึงกลายเป็นนิตยสารเดียวที่ตีพิมพ์เรื่องราวดั้งเดิมของซูเปอร์บอย แต่ทว่า 2 ปีให้หลังเมื่อเรื่องราวของ ลีเจียน ถูกถอดออกจากแอดเวนเจอร์ คอมิคส์ นิตยสารซูเปอร์บอยจึงกลายเป็นบ้านหลังใหม่ในการตีพิมพ์เรื่องราวของลีเจียนไปโดยปริยาย โดยเริ่มตั้งแต่ ซูเปอร์บอยฉบับที่ 172 (พฤษภาคม ค.ศ.1971) ซึ่งเรื่องราวของลีเจียนจะออกมาในรูปแบบของตอนพิเศษ และก็เป็นอีกครั้งที่เรื่องราวของลีเจียนได้รับกระแสตอบรับเป็นอย่างดี ส่งผลให้ซูเปอร์บอยฉบับที่ 197(กันยายน ค.ศ.1973)  เรื่องราวของลีเจียนกลายมาเป็นเนื้อหาหลักของนิตยสารรวมถึงในฉบับต่อๆมา ส่งผลให้ในฉบับที่ 197 ได้มีการเปลี่ยนแปลงโลโก้นิตยสารเป็น “ซูเปอร์บอย สตาร์ริ่ง เดอะ ลีเจียน อ๊อฟ ซูเปอร์-ฮีโร่ (ภายหลังในฉบับที่ 222 ได้เปลี่ยนไปใช้คำ “แอนด์(and)” แทน สตาร์ริ่ง(starring))” แต่ยังคงใช้ชื่ออย่างเป็นทางการ(ชื่อจดทะเบียนนิตยสาร)เป็นซูเปอร์บอย จนถึงฉบับที่ 231 (กันยายน ค.ศ.1977) นิตยสารจึงได้เปลี่ยนชื่ออย่างเป็นทางการว่า ซูเปอร์บอย แอนด์ เดอะ ลีเจียน อ๊อฟ ซูเปอร์-ฮีโร่ หลังจากนั้นในฉบับที่ 259 (มกราคม ค.ศ.1980) ชื่อของซูเปอร์บอยถูกถอดออกจากชื่อนิตยสารคงเหลือไว้แต่เพียงชื่อ เดอะ ลีเจียน อ๊อฟ ซูเปอร์-ฮีโร่ เท่านั้น ถึงกระนั้นซูเปอร์บอยก็ยังคงมีบทบาทอยู่บ้างเป็นครั้งคราวในเรื่องราวที่ครั้งหนึ่งเคยมีชื่อเรื่องเป็นชื่อชองเขาเอง ชื่อของลีเจียนถูกใช้เป็นชื่อนิตยสารจนถึงฉบับที่ 354 ซึ่งเป็นฉบับสุดท้ายในการตีพิมพ์
เดอะ นิว แอดเวนเจอร์ อ๊อฟ ซูเปอร์บอย (ค.ศ.1980–1984)
หลังจากที่เนื้อเรื่องของลีเจียนได้เข้ามาแทนที่ซูเปอร์บอย เรื่องราวของซูเปอร์บอยก็แทบจะสูญหายไปจากหน้าหนังสือจนกระทั่งปลายทศวรรษ ค.ศ. 1970 ซูเปอร์บอยได้ปรากฏตัวในสองเรื่องสั้น ซึ่งครั้งแรกปรากฏใน แอดเวนเจอร์ คอมมิคส์ (อีกแล้ว) และถัดมาใน “ซูเปอร์แมน แฟมิลี่” ต่อมาในเดือนเดียวกัน ซูเปอร์บอยได้ถอนตัวออกจากกลุ่มลีเจียนในนิตยสารลีเจียน อ๊อฟ ซูเปอร์ ฮีโร่ ฉบับที่ 259(มกราคม ค.ศ.1980) โดยผลงานชุดใหม่ถูกใช้ชื่อว่า เดอะ นิว แอดเวนเจอร์ อ๊อฟ ซูเปอร์บอย ซึ่งเริ่มต้นเรื่องราวด้วยการฉลองวันเกิดครบรอบ 16 ปี ของคลาร์ก เคนท์ นิตยสารจัดจำหน่ายเป็นรายเดือนและมีการตีพิมพ์ทั้งสิ้น 54 ฉบับจนถึงค.ศ.1984 นอกจากนี้ในฉบับที่ 28(เมษายน ค.ศ.1982) จนถึงฉบับที่ 49(มกราคม ค.ศ.1984) ได้มีการนำเรื่องราวใน “ดีล เอช ฟอร์ ฮีโร่” เข้ามาผสมโรงอีกด้วย
หลังจากที่ “เดอะ นิว แอดเวนเจอร์ อ๊อฟ ซูเปอร์บอย” จบลงได้ไม่นาน ได้มีการตีพิมพ์ผลงานเรื่องสั้น 4 เล่มจบ ที่มีชื่อว่า “ซูเปอร์แมน: เดอะ ซีเคร็ท เยียร์” (ค.ศ.1985) ซึ่งกล่าวถึงเรื่องราวของซูเปอร์บอยที่เปลี่ยนแปลงมาเป็นซูเปอร์แมนในระหว่างช่วงที่เรียนมหาวิทยาลัย
การเปลี่ยแปลงอย่างต่อเนื่อง
หลังจากที่ผลงานเรื่องสั้นถูกตีพิมพ์ เรื่องราวของซูเปอร์บอยกลับถูกตัดออกจากเนื้อเรื่องหลักของซูเปอร์แมนหลังจากปีค.ศ.1985-1986 ในผลงานลิมิทเตท ซีรีส์ที่มีชื่อว่า คริซิส ออน อินฟิไนท์ เอิร์ธ และผลงานรีบูทของจอห์น ไบรอันในปีค.ศ 1986 ที่มีชื่อว่า เดอะ แมน อ๊อฟ สตีล. จนกระทั่ง 20 ปีต่อมาในผลงานลิมิทเตทชุด อินฟิไนท์ คริซิส เรื่องราวบางส่วนของซูเปอร์บอยจึงถูกเชื่อมโยงเข้ากับเนื้อเรื่องของซูเปอร์แมนอีกครั้งในการกล่าวถึงซูเปอร์แมนในวัยเด็ก (อ่านเพิ่มเติมเรื่องอินฟิไนท์ คริซิส)
เดอะ ลีเจียน ซูเปอร์บอย
หลังจากที่ จอห์น ไบรอัน ทำการปรับปรุงตัวละครซูเปอร์แมน ซูเปอร์บอยเวอร์ชันใหม่ก็ได้ปรากฏสู่สายตานักอ่านในเนื้อเรื่องของ เดอะ ลีเจียน อ๊อฟ ซูเปอร์-ฮีโร่ ซึ่งเป็นตัวตนที่แยกออกมาจากซูเปอร์บอยคาล-เอล อาจกล่าวได้ว่าซูเปอร์บอยคนนี้ถูกสร้างขึ้นโดย เดอะ ไทม์ แทร็ปเปอร์ หนึ่งในศัตรูตัวฉกาจที่สุดของกลุ่มลีเจียน เมื่อ เดอะ ไทม์ แทร็ปเปอร์ ค้นพบว่าสุดยอดซูเปอร์ฮีโร่วัยเยาว์ที่เขาทุ่มแรงกายสร้างขึ้นมาจะไม่ทรงพลังตราบใดที่ยังไม่โตเป็นผู้ใหญ่ ด้วยเหตุนี้เอง เดอะ แทร็ปเปอร์ จึงเชื่อมโยงประวัติศาสตร์ในโลกของเขาและซูเปอร์บอยคนใหม่ไปสู่ประวัติศาสตร์ของกลุ่มลีเจียน ด้วยการนำผลึกเงินแห่งเวลาจากจักรวาลยุคบุกเบิกและใช้มันหลอมรวมเข้ากับ “พ๊อคเก็ต ยูนิเวิร์ส” ซึ่งมีเพียงโลกและคริปตันเท่านั้นที่เป็นดาวเคราะห์ในจักรวาล ดังนั้นไม่ว่าเมื่อใดก็ตามที่เหล่าสมาชิกกลุ่มลีเจียนกลับมายังเวลาปัจจุบัน พวกเขาจะโดนส่งให้ไปสู่ศตวรรษที่ 20 ของพ๊อคเก็ต ยูนิเวิร์ส ซึ่งไม่ใช่จักรวาลหลักของดีซี ชีวิตของซูเปอร์บอยตั้งแต่ถือกำเนิดจนกระทั่งถึงช่วงเนื้อเรื่อง คริซิส ออน อินฟิไนท์ เอิร์ธ จะมีความคล้ายคลึงกับซูเปอร์บอยตัวต้นแบบ   เมื่อสงครามจักรวาลได้อุบัติขึ้น ซูเปอร์บอยใช้พลังทั้งหมดที่มีเพื่อปกป้องโลกของเขาแต่ก็ไม่อาจทำอะไรเดอะ ไทม์ แทร็ปเปอร์ได้ จนกระทั่งคาล-เอลได้ยื่นมือเข้าช่วยทำให้ซูเปอร์บอยสามารถเข้ายึดกลุ่มลีเจียนได้แม้ว่าซูเปอร์บอยจะไม่เต็มใจนักก็ตามหลังจากการเหตุการณ์ต่อสู้ในคริซิสซูเปอร์แมนซึ่งในช่วงนั้นมีพลังที่ไร้ขีดจำกัดหลังจากที่ได้พลังของซูเปอร์บอยมาครอบครองจากช่วงก่อนหน้าสงครามคริซิส หลังจากการเหตุการณ์ต่อสู้ในคริซิสซูเปอร์แมนซึ่งในช่วงนั้นมีพลังที่ไร้ขีดจำกัดเพราะว่าได้พลังของซูเปอร์บอยมาครอบครองจากเหตุการณ์ช่วงก่อนหน้าสงครามคริซิส ซูเปอร์แมนต้องการที่จะควบคุมตัวซูเปอร์บอยเอาไว้เนื่องจากพลังอันมหาศาลของซูเปอร์บอย ซูเปอร์บอยตระหนักดีว่าตัวเขาไม่สามารถที่จะช่วยเพื่อนๆของเขาและไม่อาจนำพากลุ่มเอาชนะเดอะ แทร็ปเปอร์ เมื่อเดอะ แทร็ปเปอร์ ได้ครอบครองศาสตราวุธที่สามารถทำลายล้างโลกได้และใช้มันเข้าโจมตีโลก แม้ว่าซูเปอร์บอยจะสามารถรักษาโลกเอาไว้ได้แต่ก็ต้องแลกมาด้วยชีวิตของตัวเอง ร่างที่ไร้วิญญาณของซูเปอร์บอยถูกกลุ่มลีเจียนนำกลับมาฝังในยุคปัจจุบันของพวกเขา ต่อมากองบรรณาธิการได้มีคำสั่งให้ย้ายเรื่องราวของซูเปอร์บอยออกจากเนื้อเรื่องหลักของลีเจียน ไปยังเนื้อเรื่องของเดอะ ไทม์ แทร็ปเปอร์ ที่เข้ามาลบช่วงเวลาในเนื้อเรื่องหลัก อาจจะกล่าวได้ว่าซูเปอร์บอยคนนี้มีตัวตนแค่ใน พ็อคเก็ต ยูนิเวิร์ส เท่านั้น
อย่างไรก็ตามในช่วงเวลาของ พ็อคเก็ต ยูนิเวิร์ส ก็เกิดเหตุการณ์สำคัญๆอย่างเช่น เหตุการณ์ที่ซูเปอร์แมนเคยเข้ามาในเนื้อเรื่องของภาคแยก(ถูกเกริ่นไว้ในเนื้อเรื่องของอีราดิเคเตอร์) รวมถึง เมทริกซ์ ซูเปอร์เกิร์ล อาจกล่าวได้ว่าเหตุการณ์นี้เกิดขึ้นหลังจากที่ เดอะ ไทม์ แทร็ปเปอร์ และจักรวาล พ็อคเก็ต ยูนิเวิร์ส ของเขารอดจากการโจมตีของ มอน-เอล ดังนั้นเดอะ แทร็ปเปอร์ จึงได้ไปขอร้อง กลอริธ ช่วยฟื้นพลังให้หลังจากนั้น กลอริธ ก็เริ่มเข้ามามีบทบาทควบคู่กับ เดอะ แทร็ปเปอร์ จากเนื้อเรื่องชุด ไทม์ แอนด์ ไทม์ อเกน (ค.ศ.1991) จะเห็นได้ว่าทั้ง ซูเปอร์แมน และ สมาชิกกลุ่มลีเจียน ยังคงมีความทรงจำในเรื่อง พ็อคเก็ต ยูนิเวิร์ส ที่เกี่ยวกับซูเปอร์บอย ทำให้บรรณาธิการต้องสั่งให้ตัดเนื้อหาเหล่านั้นออกภายในปีเดียวกัน
ซุเปอร์บอยเวอร์ชันนี้ได้ออกมาปรากฏตัวอีกครั้งในผลงานชุดซี่โร่ ฮาวเออร์ โดยซูเปอร์บอยถูกสับเปลี่ยนช่วงเวลาจากศตวรรษที่ 30 ซึ่งเป็นยุคของ เดอะ ลีเจียน อ๊อฟ ซูเปอร์ฮีโร่ มายังช่วงเวลาปัจจุบันในสมอลล์วิลล์ ส่งผลให้เขาต้องมาเผชิญหน้ากับร่างโคลนของซูเปอร์บอยในยุคปัจจุบัน(คอน-เอล) ซูเปอร์บอยเกิดความสับสนต่ออนาคตของตัวเองที่ดูเลื่อนลอยในโลกปัจจุบัน เขาไม่รู้จะทำอย่างไรเมื่อต้องเผชิญหน้าและต่อสู้กับซูเปอร์บอยอีกคน โดยเรื่องราวทั้งหมดนี้จะนำมาซึ่งเหตุการณ์ที่ไม่คาดคิด อย่างไรก็ตามหลังจากที่เรื่องราวของซูเปอร์บอยในผลงานชุดนี้จบลง  ซูเปอร์บอยได้กลับไปยัง พ๊อคเก็ต ยูนิเวิร์ส ซึ่งเป็นจักรวาลดั้งเดิมของตัวเอง ภายหลังซูเปอร์บอยเวอร์ชันนี้ถูกเรียกขานว่า ซูเปอร์บอยพิภพที่ 1 (เอิร์ท-วัน) ซูเปอร์บอยเวอร์ชันนี้มักจะปรากฏตัวในจักรวาลพิภพที่ 1 (เอิร์ท-วัน) ของดีซี เช่น ปรากฏตัวในนิตยสารเดอะลีเจียน อ๊อฟ ซูเปอร์ฮีโร่ ฉบับที่ 38 กล่าวถึงสาเหตุที่เดอะ ไทม์ แทร็ปเปอร์ สร้างจักรวาลใหม่ขึ้นมา เนื่องจาก เดอะ ไทม์ แทร็ปเปอร์ ต้องการขโมยพลังของพวกเหล่าลีเจียนเพื่อใช้ข้ามเวลามาสู่ศตวรรษที 20 ในจักรวาลนั้นเดอะไทม์ แทร๊ปเปอร์ได้ร่วมมือกับซูเปอร์บอยทำให้เกิคภัยพิบัติครั้งใหญ่ต่อจักรวาล
ซูเปอร์บอยเวอร์ชันนี้มีส่วนสำคัญอย่างมากต่อเนื้อเรื่องของ เดอะ ลีเจียน และยังถูกเชื่อมโยงคู่ขนานไปกับเนื้อเรื่องของซูเปอร์บอยอยู่หลายปีก่อนเหตุการณ์คริซิส
ดาเรกะโนะทาเมนิ-ว็อตแคนไอดูฟอร์ซัมวัน?-
ข้อมูลเพลง
ซิงเกิลก่อนหน้านี้คือ Sakura no Ki ni Narou และซิงเกิลต่อไปคือ Everyday, Katyusha ซึ่งจะนับเป็นซิงเกิลที่ 21, แต่ซิงเกิลนี้จะแตกต่างจากดิจิทัลซิงเกิล Baby! Baby! Baby! ซึ่งจะไม่มีการนับลำดับซิงเกิลที่ซิงเกิลนี้
กีฬาเปโลตาบาสก์ในโอลิมปิกฤดูร้อน 1968
การแข่งขันเปโลตาบาสก์ในโอลิมปิกฤดูร้อน 1968 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 19 ที่เม็กซิโกซิตี ประเทศเม็กซิโก ระหว่างวันที่ ตุลาคม พ.ศ. 2511 จัดขึ้นที่สนาม ซึ่งการแข่งขันกีฬาเปโลตาบาสก์ครั้งนี้มีการแข่งขันทั้งหมด 5 รายการ คือ ประเภททีมชาย 5 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก  ประเทศ
นิสสัน เอ็กซ์เทรล
นิสสัน เอ็กซ์เทรล (Nissan X-Trail) เป็นรถยนต์เอนกประสงค์สมรรถนะสูงขนาดเล็ก (Compact SUV) แบบ Crossover SUV ผลิตโดยนิสสัน โดยเริ่มผลิตและเปิดตัวเมื่อปี พ.ศ. 2544 ในช่วงที่รถยนต์ประเภท SUV กำลังโด่งดัง ถือได้ว่าเป็นรถอีกรุ่นหนึ่งของนิสสันที่มาถูกที่ ถูกเวลาและช่วยฟื้นฟูรายได้ให้กับนิสสันช่วงที่กำลังฟื้นฟูกิจการในช่วงวิกฤติเศรษฐกิจเป็นอย่างมาก จนถึงทุกวันนี้ เอ็กซ์เทรลได้กลายเป็นรถยนต์รุ่นหลักสำหรับตลาดโลกของ Nissan ไปแล้ว มีการส่งเข้าไปทำตลาดใน 167 ประเทศทั่วโลกรวมถึงประเทศไทย มียอดขายมาแล้วมากกว่า 800,000 คัน และครองตำแหน่งรถ SUV ที่ขายดีของญี่ปุ่นมาแล้ว 8 ปีซ้อนตั้งแต่รุ่นแรกด้วย
รุ่นที่ 1 (พ.ศ. 2544-2550)
นิสสัน เอ็กซ์เทรล รุ่นที่ 1 เริ่มผลิตเมื่อปี พ.ศ. 2544 ถูกสร้างขึ้นบนตัวถัง FF-MS Platform ร่วมกับ Nissan Primera P12 Nissan Sunny Neo และ Nissan Almera เครื่องยนต์จะเป็นเครื่องยนต์เบนซิน 2.0 และ 2.5 ลิตร และยังมีเทอร์โบในรุ่น 2.0 ลิตรเฉพาะที่ญี่ปุ่นเท่านั้น และเครื่องยนต์ดีเซล 2.2 ลิตร ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 สปีด เป็นรถที่ประสบความสำเร็จในแทบทุกประเทศที่เข้าไปเปิดตัว ยกเว้นประเทศไทย
ในประเทศไทย บริษัท นิสสัน มอเตอร์ (ประเทศไทย) จำกัด หรือสยามกลการในยุคนั้น มีดำริจะนำ X-Trail เข้ามาขายตั้งแต่ช่วงเปิดตัวใหม่ๆ เมื่อปี พ.ศ. 2544 แต่รถยนต์รุ่นนี้ก็เป็นหนึ่งในรุ่นที่โดนหางเลขจากความขัดแย้งระหว่างสยามกลการ ซึ่งมีคนตระกูลพรประภาถือหุ้นใหญ่ และบริษัทแม่ที่ญี่ปุ่น โดยทางฝั่งไทยได้ขอรถรุ่นนี้มาทำตลาด แต่บริษัทแม่ก็ไม่ยอม จนกระทั่งนิสสันญี่ปุ่นเข้ามาซื้อหุ้นและลงทุนเข้ามาเปิดกิจการผลิต นำเข้าและจัดจำหน่ายรถยนต์ Nissan ในประเทศไทยอย่างเป็นทางการแทนสยามกลการซึ่งกลายเป็นดีลเลอร์รายหนึ่งไป ประกอบกับที่อินโดนีเซียขึ้นไลน์ประกอบเอ็กซ์เทรลรุ่น Minorchange แล้ว เอ็กซ์เทรลก็ได้มีโอกาสเข้ามาเปิดตัวในประเทศไทย เมื่อปี พ.ศ. 2548 แต่เนื่องจากเป็นช่วงที่ราคาน้ำมันเบนซินในไทย และตลาดโลกพุ่งทะยานขึ้น ทำให้ความนิยมในรถ SUV เริ่มลดลงไป แต่ในเมื่อรถก็ถูกสั่งนำเข้ามาจากอินโดนีเซียเรียบร้อยแล้วจึงต้องเดินหน้าทำตลาดต่อไป และการที่รถประกอบในอินโดนีเซีย และประสบความสำเร็จในตลาดโลก ก็ถือเป็นเครื่องตอกย้ำความสำเร็จ แต่เมื่อมียอดขายที่น้อยมาก ไม่ประสบความสำเร็จ ทำให้ทาง Nissan ถอดใจกับเอ็กซ์เทรลไป
รุ่นที่ 2 (พ.ศ. 2550-พ.ศ. 2556)
นิสสัน เอ็กซ์เทรล รุ่นที่ 2 เริ่มผลิตเมื่อปี พ.ศ. 2550 ถูกสร้างขึ้นบนตัวถัง C-Platform ร่วมกับ Nissan LaFesta Nissan Qashqai และ Nissan Rogue เผยโฉมครั้งแรกในงานเจนีวา มอเตอร์โชว์ ปี 2007 ก่อนจะออกสู่ตลาดญี่ปุ่นเพียงหลังจากนั้นไม่กี่เดือน และยังคงประสบความสำเร็จในตลาดโลกเช่นเดิม เพราะนิสสันได้ผลิตและส่งมอบเอ็กซ์เทรลแล้วถึง 140,000 คัน เฉพาะในญี่ปุ่นมียอดขายกว่า 27,000 คัน และครองตำแหน่ง SUV ขายดีในญี่ปุ่นแล้ว 2 ปีติดต่อกัน รุ่นนี้มีเครื่องยนต์เบนซิน 2.0 และ 2.5 ลิตร และเครื่องยนต์ดีเซล 2.0 ลิตร ระบบเกียร์เป็นเกียร์ธรรมดา 6 สปีด เกียร์อัตโนมัติ 6 สปีด และเกียร์อัตโนมัติ CVT
ในประเทศไทย บริษัท นิสสัน มอเตอร์ (ประเทศไทย) จำกัด ได้นำเอ็กซ์เทรลกลับมาเปิดตัวอีกครั้งเมื่อปี พ.ศ. 2552 ยังคงสั่งนำเข้ามาจากอินโดนีเซียเหมือนเดิม เพียงแต่ว่าการกลับมาในครั้งนี้ไม่ได้มาเพื่อเป็นผู้เล่นตัวหลักในตลาดเหมือนในอดีต เพียงแค่อุดช่องว่างทางการตลาดของนิสสันเท่านั้น รุ่นที่นำเข้ามาขายในประเทศไทยจะเป็นรุ่น 2.0 ลิตร เกียร์อัตโนมัติ CVT และขับเคลื่อนล้อหน้า เนื่องจากกลุ่มที่ซื้อรถ SUV ในไทยมักไม่ค่อยมีทางเลือกมากนัก โดยเฉพาะกลุ่มที่ซื้อแต่ไม่ได้นำไปลุยป่าลุยทุ่งมากนัก ใช้งานในเมืองเป็นหลัก น่าจะเพียงพอแล้ว อีกทั้งที่ผ่านมา ยอดขายในไทยและอินโดนีเซียจะขายรุ่นขับเคลื่อนล้อหน้าได้ดีกว่ารุ่นขับเคลื่อน 4 ล้อ ดังนั้นจึงไม่ต้องจำเป็นที่จะนำเข้ารุ่นขับเคลื่อน 4 ล้อเข้ามา ต่อมาได้มีการ Minorchange ในปี พ.ศ. 2554 แต่ไม่ประสบความสำเร็จมากนัก เนื่องจากออพชันของรถน้อย และภาพลักษณ์ของแบรนด์ที่ยังไม่เด่นชัดนัก แต่ในรุ่นต่อไปซึ่งมีกำหนดเปิดตัวในปี พ.ศ. 2557 นิสสัน มอเตอร์ (ประเทศไทย) มีแผนจะนำเอ็กซ์เทรลมาประกอบในประเทศไทย แน่นอนว่าจะเป็น SUV แบบ 7 ที่นั่ง และเป็นการกลับมาแข่งขันกับคู่แข่งระดับแถวหน้าอีกครั้ง ทำให้ CR-V CX-5 และ Captiva หนาวได้เลย
รุ่นที่ 3 (T32; พ.ศ. 2556-ปัจจุบัน)
การเปิดตัวรถยนต์รุ่นใหม่ในเดือนนี้ตามกันมาติดๆ ชนิดที่ไม่มีใครยอมใคร บางค่ายก็เปิดตัวชนกันวันเดียวกันเลย รถที่เปิดตัวในช่วงนี้ส่วนใญ่จะเป็นรถในกลุ่มรถอเนกประสงค์ทั้งเล็กใหญ่ และรถกระบะ สำหรับรุ่นที่จะเขียนถึงในครั้งนี้คือ All New Nissan X-Trail รถอเนกประสงค์ประเภทจากค่ายนิสสันที่มากระตุ้นตลาด SUV ให้คึกคักในช่วงปลายปี All New Nissan X-Trail ที่จะจำหน่ายในไทยมี 4 รุ่นด้วยกัน โดยรุ่นและราคามีดังนี้ – 2.0S CVT 2WD ราคา 1,172,000 บาท – 2.0E CVT 2WD ราคา 1,246,000 บาท – 2.0V CVT 4WD ราคา 1,325,000 บาท – 2.5V CVT 4WD ราคา 1,551,000 บาท ทางด้านคุณสมบัติและอุปกรณ์มาตรฐาน All New Nissan X-Trail มีให้อย่างครบครัน ในส่วนของภายนอกมาพร้อมซันรูฟแบบพาโนรามิคและระบบเปิด-ปิดแบบ One-Touch แต่ว่ามีให้เฉพาะรุ่นท็อปรุ่นเดียวเท่านั้น อีกออฟชั่นหนึ่งที่น่าสนใจคือ ระบบเปิด-ปิดประตูท้ายอัตโนมัติระบบนี้มีให้ใน 2 รุ่นบน มาพร้อมระบบจดจำระดับความสูงในการเปิดและระบบป้องกันการหนีบ ภายในห้องโดยสารอุปกรณ์จัดครบจัดเต็มมีทั้งอุปกรณ์เพื่อความบันเทิงและอำนวยความสะดวกสบาย ระบบเครื่องเสียงมาพร้อมหน้าจอ Touch Screen ขนาด 5 และ 7 นิ้ว รองรับระบบ Nissan Connect สามารถเชื่อมต่อกับสมาร์ทโฟนได้อย่างสะดวก ระบบปรับอากาศเป็นแบบ Dual Zone ปรับอุณหภูมิแยกอิสระซ้าย-ขวา เบาะนั่งคนขับปรับด้วยระบบไฟฟ้า 6 ทิศทาง พร้อมระบบดันหลังไฟฟ้า เบาะนั่งผู้โดยสารด้านหน้าปรับด้วยไฟฟ้าได้ 4 ทิศทาง เบาะนั่งแถวที่ 2 สามารถพับได้แบบ 40 : 20 : 40 และเบาะนั่งแถวที่ 3 สามารถพับได้แบบ 50 : 50 เพิ่มความอเนกประสงค์ในการใช้พื้นที่วางสัมภาระ ในส่วนของเครื่องยนต์เป็นเครื่องเบนซินทั้งหมดมี 2 พิกัดให้เลือกคือ 2.0 ลิตร และ 2.5 ลิตร เครื่อง 2.0 ลิตรเป็นเครื่องยนต์แบบ Direct Injection ส่วนเครื่อง 2.5 ลิตรเป็นระบบหัวฉีดแบบปกติ ซึ่งจะมีอยู่ในรุ่นท็อปเท่านั้น ด้วยรูปลักษณ์ดีไซน์และออฟชั่นแล้ว All New Nissan X-Trail น่าจะเป็นที่พึงพอใจของผู้ที่กำลังสนใจรถประเภทนี้และน่าจะแชร์ส่วนแบ่งตลาดได้ไม่น้อย Nissan X-Trail รุ่นที่ 3 นี้เริ่มเผยโฉมครั้งแรกทั่วโลก เมื่อวันที่ 10 กันยายน 2013 ก่อนจะเริ่มเผยสเป็คเวอร์ชันญี่ปุ่นเป็นประเทศแรก เมื่อ 24 ตุลาคม 2013 จากนั้นในที่สุดก็มาเปิดตัวในประเทศไทยเมื่อ 18 พฤศจิกายน 2014 และในวันที่ 17 พฤศจิกายน 2015 ก็ได้เปิดตัว X-Trail Hybrid ในไทยตามมา ตามกำหนดการปกติแล้ว Nissan X-Trail Minorchange จะต้องเปิดตัวในไทย ช่วงปลายปี 2018 ที่ผ่านมา แต่เนื่องจากสาเหตุบางประการทำให้ต้องเลื่อนเปิดตัวมาเป็นช่วงต้นปี 2019 นี้แทน
รุ่นปรับโฉม
Nissan ประเทศไทย เตรียมเปิดตัว รถเอสยูวี รุ่นปรับโฉมใหม่ อย่าง Nissan X-Trail ครั้งแรกที่ประเทศไทย ที่ใครหลายคนต่างก็เฝ้ารอคอยกันมานาน ซึ่งแน่นอนอีกเพียงไม่กี่วันเท่านั้นคนไทยก็จะได้สัมผัสกันตัวเป็นๆ ในวันที่ 4 กุมภาพันธ์ 2019
ประกาศยุติการทำตลาดในประเทศไทย
หลังนิสสันไทย ประกาศเลิกทำตลาด Nissan X-Trail เนื่องจากยอดขายลดลง Nissan ประเทศไทย ก็ต้องปรับตัวตามทิศทางตลาดโลกด้วยเช่นเดียวกัน โดยเนื้อหาในเอกสารระบุว่า ” เนื่องจากทางบริษัทฯ ได้มีการปรับเปลี่ยนแผนดำเนินงานทางการตลาด และ การขายในประเทศไทย เพื่อให้สอดคล้องกับแผนการดำเนินงานระยะยาว ของกลุ่ม บริษัท นิสสัน มอเตอร์ ในภูมิภาคเอเชีย โดยได้มีการปรับเปลี่ยนโครงสร้างผลิตภัณฑ์ให้สอดคล้อง กับความต้องการของกลุ่มลูกค้าในภูมิภาค และ จะมุ่งเน้นให้ความสำคัญกับรถยนต์ในกลุ่มรถยนต์ขนาดเล็ก รถยนต์อเนกประสงค์ขนาดเล็ก และ รถยนต์เพื่อการพาณิชย์ รวมถึงรถยนต์พลังงานทางเลือก และ พลังงานไฟฟ้าในอนาคต “ จึงขอแจ้งการหยุดการผลิตและยกเลิกการจัดจำหน่ายรถยนต์ทั้ง 3 รุ่นในประเทศไทยอย่างเป็นทางการ โดยมีผลตั้งแต่วันที่ 1 กันยายน 2563 เป็นต้นไป
รุ่นที่ 4 (T33; พ.ศ. 2564–ปัจจุบัน)
เดินทางมาถึงเจเนอร์เรชั่นที่ 4 แล้ว กับ X-Trail รหัสตัวถัง T33 ซึ่งบ้านเราคงหมดหวังกับการกลับมาทำตลาดของ Nissan ประเทศไทย แต่ทว่าในประเทศออสเตรเลียยังคงมีโอกาสได้สัมผัสโฉมใหม่ของ SUV ยอดนิยม ต่อไป แต่ทว่าขุมพลังที่มีให้เลือกเพียงแบบเดียวนั้น กลับใช้เบนซิน 2.5 ลิตร บล๊อคเดิมแต่จูนเพิ่มแรงม้าและแรงบิด ซึ่งใช้ร่วมกับ Mitsubishi Outlander โฉมใหม่ ที่ทำตลาดในประเทศออสเตรเลียเช่นเดียวกัน
X-Trail T33 สร้างบนพื้นฐาน CMF-C Platform โดยเปิดตัวครั้งแรกที่ตลาดอเมริกาเหนือ ในชื่อ Rogue เมื่อปี 2020 กับขุมพลังเบนซิน 2.5 ไร้ระบบอัดอากาศ PR25DD ให้กำลังสูงสุด 181 แรงม้า แรงบิดสูงสุด 245 นิวตัน-เมตร จนกระทั่งยกเลิกไปเมื่อเดือนพฤศจิกายน 2021 ที่ผ่านมา และถูกแทนที่ด้วยเครื่องยนต์เบนซิน 3 สูบ 1.5 ลิตร เทอร์โบ KR15DDT
วันที่ 20 กรกฎาคม 2022 เวลา 13:00 น. Nissan Motor ประเทศญี่ปุ่นได้เปิดตัว Nissan X-Trail รุ่นใหม่ ซึ่งมาพร้อมกับเครื่องยนต์ และระบบส่งกำลังแบบใหม่ Second generation e-POWER ขับเคลื่อน 4 ล้อด้วยมอเตอร์คู่ โดยจะเริ่มวางขายในญี่ปุ่นในวันที่ 25 กรกฎาคม 2022
e-POWER 4WD
เครื่องยนต์เบนซิน รหัส KR15DDT 3 สูบ DOHC ขนาด1.5 ลิตร 1,497 ซีซี ระยะกระบอกสูบ x ช่วงชัก: 84.0×90.1 มิลลิเมตร พ่วงระบบอัดอากาศ VC turbo ให้กำลังสูงสุด 142 แรงม้า(PS) ที่ 4400-5000 รอบ/นาที แรงบิด 250 นิวตันเมตร ที่ 2400-4000 รอบ/นาที เครื่องยนต์ทำหน้าที่ปั่นไฟไปเก็บในแบตเตอรี่ เพื่อส่งกำลังไปยังระบบขับเคลื่อน e-POWER
ขับเคลื่อนด้วยมอเตอร์ไฟฟ้าคู่ e-POWER e-4ORCE electric-drive รุ่นใหม่
แหล่งข้อมูลอื่น
Nissan X-Trail (ประเทศไทย)
วันเดอร์เอ็ก ไพรออริตี
วันเดอร์เอ็ก ไพรออริตี เป็นซีรีส์อนิเมะออริจินอลของญี่ปุ่น สร้างโดยสตูดิโอ โคลเวอร์เวิกส์ ซีรีส์เป็นการร่วมงานผลิตของ Aniplex, NTV และ D.N. Dream Partners เขียนบทโดยชินจิ โนจิมะ กำกับโดยชิน วากาบายาชิ ออกแบบตัวละครโดยซากิ นากาฮาชิ สร้างสรรค์ดนตรีประกอบซีรีส์โดย DE DE MOUSE และ Mito  ออกอากาศทางสถานีโทรทัศน์ NTV และช่องอื่น ๆ ตังแต่วันที่ 13 มกราคมถึง 31 มีนาคม พ.ศ. 2564 และออกอากาศตอนพิเศษในวันที่ 30 มิถุนายน พ.ศ. 2564 คานาตะ ไอกาวะ, โทโมริ คุสึโนกิ, ชุกะ ไซโต และฮินากิ ยาโนะ ร้องเพลงปิดชื่อเพลง "Life is Cider" (Life is サイダー ("Raifu Izu Saidā"))
ดาราศาสตร์ดาราจักร
ดาราศาสตร์ดาราจักร (Galactic astronomy) เป็นแขนงหนึ่งของการศึกษาทางดาราศาสตร์ที่ศึกษาเกี่ยวกับดาราจักรทางช้างเผือกของเรา รวมถึงส่วนประกอบภายในต่างๆ ซึ่งแตกต่างกับการศึกษาดาราศาสตร์ดาราจักรนอกระบบที่ศึกษาทุกสิ่งทุกอย่างที่อยู่ภายนอกดาราจักรของเรา
วันเดอร์เอ็ก ไพรออริตี
Funimation ได้รับลิขสิทธิ์ซีรีส์และเผยแพร่ผ่านเว็บไซต์ในทวีปอเมริกาเหนือและบริติชไอลส์ ในทวีปยุโรปผ่าน Wakanim และในออสเตรเลียกับนิวซีแลนด์ผ่าน AnimeLab. ส่วนในภูมิภาคเอเชียตะวันออกเฉียงใต้ มีการเผยแพร่ซีรีส์อนิเมะโดย ปีลีปีลี
ดาราศาสตร์ดาราจักร
ทั้งนี้จะต้องไม่สับสนกับการศึกษากำเนิดและวิวัฒนาการของดาราจักร อันเป็นการศึกษาเกี่ยวกับดาราจักรโดยทั่วๆ ไป ว่าด้วยการก่อตัว การเกิดโครงสร้าง องค์ประกอบ พลวัตและปฏิกิริยา รวมถึงลักษณะของดาราจักรประเภทต่างๆ
สำหรับดาราจักรทางช้างเผือกซึ่งเป็นที่อยู่ของระบบสุริยะ เป็นตัวอย่างการศึกษาดาราจักรที่ดีแห่งหนึ่ง แม้ว่าพื้นที่ส่วนใหญ่ของดาราจักรจะถูกบดบังเอาไว้ ทว่าด้วยวิทยาการของดาราศาสตร์วิทยุ ดาราศาสตร์อินฟราเรด และสาขาอื่นๆ ที่พัฒนาขึ้นในคริสต์ศตวรรษที่ 20 ช่วยให้เราสามารถสำรวจผ่านฝุ่นและแก๊สมากมายที่มีอยู่ในดาราจักรของเราเองได้เป็นครั้งแรก
หัวข้อในการศึกษา
ตามมาตรฐานทั่วไปของแวดวงดาราศาสตร์ จะแบ่งการศึกษาองค์ประกอบต่างๆ ของดาราศาสตร์ดาราจักรดังนี้
วัสดุฉลาด
วัสดุฉลาด (อังกฤษ: intelligent materials) หรือบางครั้งเรียก วัสดุสมาร์ท (smart materials) คือ วัสดุที่สามารถรับรู้การเปลี่ยนแปลงของสภาพแวดล้อมที่มันทำงานอยู่ และตอบสนองต่อการเปลี่ยนแปลงเหล่านั้นตามรูปแบบที่มีการกำหนดไว้ก่อนล่วงหน้าเหมือนพฤติกรรมของสิ่งมีชีวิต
วัสดุฉลาดประกอบด้วยส่วนประกอบสำคัญ 2 ส่วนดังนี้
กระทรวง
กระทรวง คือหน่วยงานของรัฐบาล ทำหน้าที่ในการจัดการและบริหารประเทศ ส่วนราชการหนึ่งในราชการบริหารส่วนกลางในภาครัฐ ซึ่งมีรัฐมนตรีว่าการกระทรวงเป็นหัวหน้า
เวลามาตรฐานอิหร่าน
เวลามาตรฐานอิหร่าน (Iran Standard Time, IRST) หรือ เวลาอิหร่าน (Iran Time, IT) เป็นเขตเวลาที่ใช้ในประเทศอิหร่าน ประเทศนี้ใช้ออฟเซตเวลาสากลเชิงพิกัดที่ UTC+03:30 เวลามาตรฐานอิหร่านอยู่ที่ 52.5 องศาเมริเดียนตะวันออก ซึ่งเป็นเมริเดียนเดียวกันใช้ระบุปฏิทินอิหร่าน และเป็นเมริเดียนทางการของประเทศอิหร่าน
ในช่วง ค.ศ. 2005 ถึง 2008 ประเทศอิหร่านไม่ได้สังเกตเวลาออมแสง (มีชื่อว่า เวลาออมแสงอิหร่าน (Iran Daylight Time, IRDT) ตามคำสั่งของประธานาธิบดีแมฮ์มูด แอฮ์แมดีเนฌอด ก่อนที่จะนำมาใช้อีกครั้งในวันที่ 21 มีนาคม ค.ศ. 2008 ก่อนที่จะยกเลิกในวันที่ 21 กันยายน ค.ศ. 2022
การเปลี่ยนไปยังเวลาออมแสง
วันที่เปลี่ยนไปใช้เวลาออมแสงในประเทศอิหร่านอิงจากปฏิทินฮิจเราะห์สุริยคติ ปฏิทินทางการของประเทศอิหร่านที่ใช้วิษุวัตมีนาคม (โนว์รูซ) ตามที่กำหนดโดยการคำนวณทางดาราศาสตร์ที่เมริเดียนสำหรับเวลามาตรฐานอิหร่าน (52.5°E หรือ GMT+3.5h) นั่นทำให้เกิดสถานการณ์เฉพาะที่วันที่ของการเปลี่ยนไปยังเวลาออมแสงไม่ตรงกับวันเดียวกันในแต่ละปีเหมือนกับประเทศอื่น ๆ ส่วนใหญ่
เวลาออมแสงอิหร่านในอิหร่านเริ่มขึ้นในเวลา 24:00 น. ของวันที่ 1 แฟร์แวร์ดีน ซึ่งตรงกับวันที่ 20 หรือ 21 มีนาคมตามปฏิทินกริกอเรียน ขึ้นอยู่กับจังหวะที่แน่นอนของวิษุวัต (เทียบเท่าเวลา 00:00 น. ของวันที่ 2 แฟร์แวร์ดีน ตรงกับวันที่ 21 หรือ 22 มีนาคม) นาฬิกาจะขยับข้างหน้าไปยังเวลา 01:00 ของวันที่ 2 แฟร์แวร์ดีน (21 หรือ 22 มีนาคม) การเปลี่ยนแปลงในฤดูใบไม้ผลินี้เกิดขึ้นเมื่อวันโนว์รูซ ซึ่งเป็นวันขึ้นปีใหม่ของกลุ่มชนอิหร่าน สิ้นสุดลง
จากนั้น เวลาออมแสงในประเทศอิหร่านสิ้นสุดลงในเวลา 24:00 น. ของวันที่ 30 แชฮ์รีแวร์ ซึ่งตรงกับวันที่ 20 หรือ 21 กันยายน (เทียบเท่าเวลา 00:00 น. ของวันที่ 31 แชฮ์รีแวร์ ตรงกับวันที่ 21 หรือ 22 กันยายน) นาฬิกาจะขยับถอยหลังไปยัง 23:00 น. ของวันที่ 30 แชฮ์รีแวร์ (20 หรือ 21 กันยายน)
พ.ศ. 2200
พุทธศักราช 2200 ใกล้เคียงกับ
แมกซิมัมเดอะฮอร์โมน
แมกซิมัมเดอะฮอร์โมน (Maximum the Hormone マキシマムザホルモン) เป็นวงดนตรีฮาร์ดคอร์พังก์/อัลเทอร์เนทีฟเมทัล จาก ฮะชิโอจิ โตเกียว ประเทศญี่ปุ่น
ปลาน้ำจืด
ปลาน้ำจืด (Freshwater fish) หมายถึง ปลาที่อาศัยอยู่ได้ในเฉพาะแหล่งน้ำที่เป็นน้ำจืด คือ น้ำที่มีปริมาณเกลือหรือความเค็มละลายน้อยกว่าร้อยละ 00.5 เท่านั้น โดยอาศัยอยู่ในแม่น้ำ, คลอง พื้นที่ชุ่มน้ำต่าง ๆ ที่เป็นน้ำจืด เช่น ทะเลสาบน้ำจืด, บึง หนอง หรือลำธารน้ำตกบนภูเขาหรือในป่าดิบ
โดยโครงสร้างของปลาน้ำจืดนั้น จะมีแรงดันออสโมซิสในเลือดอยู่ในระดับสูงกว่าน้ำที่อาศัยอยู่มาก จึงทำให้มีการไหลของน้ำเข้าสู่ร่างกายและเกลือแร่แพร่ออกสู่น้ำภายนอกได้ง่าย โดยไม่ให้น้ำซึมผ่านเข้าสู่ร่างกายและออกจากร่างกายได้ แต่ทว่ากระบวนการดังกล่าวก็ยังไม่ดีพอ เพราะเหงือกซึ่งเป็นอวัยวะสำคัญที่ปลาใช้หายใจมีน้ำไหลผ่าน  เมื่อมีเหงือก น้ำก็มีโอกาสไหลผ่านเข้าสู่ภายในร่างกายได้ จึงกำจัดน้ำส่วนที่เกินที่ถูกดูดเข้าสู่ร่างกายออกสู่นอกร่างกายได้วิธีการขับถ่ายนำเอาปัสสาวะซึ่งมีความดันออสโมซิสต่ำกว่าเลือดออกสู่ภายนอกร่างกาย
ร่างกายส่วนใหญ่ของปลาน้ำจืดจะปกคลุมด้วยผิวหนังและเกล็ดซึ่งไม่ยอมให้น้ำซึมผ่านนอกจากบริเวณที่เป็นเหงือกแลกเปลี่ยนก๊าซหายใจเท่านั้นที่น้ำผ่านได้ และโดยธรรมชาติปลาน้ำจืดไม่ดื่มน้ำเลย ซึ่งแตกต่างจากปลาทะเล เพราะการดื่มน้ำจะทำให้ร่างกายมีน้ำมากเกินความจำเป็น ซึ่งจะมีน้ำบางส่วนไหลผ่านบริเวณปากและเหงือกเพื่อช่วยในการแลกเปลี่ยนก๊าซหายใจก็จะมีโอกาสซึมเข้าไปในร่างกายได้บ้าง และเกลือแร่จากเลือดก็จะแพร่ออกมาทางเหงือกได้มากพอดู ปลาน้ำจืดจึงมีไตขับน้ำส่วนเกินออกไปเป็นปัสสาวะ  และมีกลุ่มเซลล์พิเศษอยู่บริเวณเหงือกคอยดูดเอาเกลือแร่ต่าง ๆ ที่จำเป็นกลับสู่ร่างกาย
บรี ลาร์สัน
ไบรแอนน์ ซีโดนี เดโซเนียร์ (Brianne Sidonie Desaulniers; เกิด 1 ตุลาคม ค.ศ. 1989) เป็นที่รู้จักในชื่อ บรี ลาร์สัน (Brie Larson) เป็นนักแสดง ผู้กำกับ และนักร้องชาวอเมริกัน เกิดในแซคราเมนโต แคลิฟอร์เนีย ลาร์สันเข้าศึกษาในระบบบ้านเรียนก่อนที่เธอจะเรียนการแสดงที่โรงละครอเมริกันคอนเซอเวอทรีเธียเตอร์ เธอเริ่มต้นอาชีพด้วยการแสดงละครโทรทัศน์ และปรากฏตัวเป็นประจำในละครซิตคอมเรื่อง Raising Dad (2001) ซึ่งทำให้เธอได้รับการเสนอชื่อเข้าชิงรางวัลนักแสดงเด็ก สาขานักแสดงนำเด็กหญิงจากซีรีส์ทางโทรทัศน์ประเภทตลก
ลาร์สันยังมีบทบาทเล็ก ๆ ในภาพยนตร์ปี 2004 เรื่อง ต๊กกะใจ ตื่นขึ้นมา 30 และ คืนกรี๊ดสี่สาวโจ๊ะ การแสดงของเธอในภาพยนตร์ตลกเรื่อง สู้เพื่อฮูก ทำให้เธอได้รับการเสนอชื่อเข้าชิงรางวัลนักแสดงเด็กอีกหนึ่งครั้งในปี 2006 และรับบทสนับสนุนในภาพยนตร์เรื่อง กรีนเบิร์ก 40 ปี ชีวิตจะไปทางไหนดี, สก็อตต์ พิลกริม VS เดอะ เวิลด์, สายลับร้ายไฮสคูล และ รักติดเรท ตั้งแต่ปี 2009–2011 ลาร์สันยังรับบทเป็นวัยรุ่นสาวปากร้ายในซีรีส์ทางโทรทัศน์เรื่อง United States of Tara
ลาร์สันพลิกบทบาทครั้งสำคัญในภาพยนตร์ดราม่าเรื่อง ชอร์ท เทอม (2013) ซึ่งได้รับคำยกย่องอย่างกว้างขวางจากนักวิจารณ์ และประสบความสำเร็จอีกครั้งในปี 2015 เมื่อเธอได้แสดงในภาพยนตร์เรื่อง รูม ขังใจไม่ยอมไกลกัน ซึ่งมีบทดัดแปลงมาจากนวนิยายในชื่อเดียวกันของเอ็มมา โดโนฮิวที่ได้รับรางวัลแมนบุคเคอร์ รับบทเป็นหญิงผู้ตกเป็นเหยื่อในการลักพาตัว ลาร์สันได้รับคำวิจารณ์ตอบรับที่ดีและได้รับรางวัลหลายรางวัล รวมถึงรางวัลออสการ์ รางวัลแบฟตา และรางวัลลูกโลกทองคำ สาขานักแสดงนำหญิงยอดเยี่ยม ต่อมาเธอรับบทเป็นช่างภาพในภาพยนตร์ผจญภัยเรื่อง คอง มหาภัยเกาะกระโหลก (2017) ซึ่งถือเป็นภาพยนตร์ที่ทำรายได้สูงที่สุดของลาร์สัน
ประวัติและชีวิตในช่วงต้น
ไบรแอนน์ ซีโดนี เดโซเนียร์ เกิดเมื่อวันที่ 1 ตุลาคม ค.ศ. 1989 ในเมืองแซคราเมนโต รัฐแคลิฟอร์เนีย พ่อและแม่ของเธอคือ Heather (Edwards) และ Sylvain Desaulniers ทั้งคู่ประกอบอาชีพเป็นหมอนวดทางชีวจิต และ พวกเขามีลูกสาวอีกคนหนึ่งคือ มิเลน ในวัยเด็กลาร์สัน พูดภาษาฝรั่งเศสเป็นภาษาแรกของ เธอใช้เวลาเรียนหนังสือที่บ้านเป็นส่วนใหญ่ ซึ่งเธอเชื่อว่ามันช่วยให้เธอสำรวจประสบการณ์ที่เป็นนวัตกรรมและเป็นนามธรรมได้ ลาร์สันเล่าถึงชีวิตในวัยเด็กของเธอว่าเธอ "ฉันเป็นคนซื่อสัตย์และเป็นคนซื่อตรง" และเธอมีความผูกพันใกล้ชิดกับแม่ของเธอแต่ขี้อายและทุกข์ทรมานจากโรควิตกกังวลในการเข้าสังคม ในช่วงฤดูร้อน ในเวลาว่างเธอมักจะเขียนบทและกำกับภาพยนตร์ที่บ้านของเธอเอง เธอแสดงความสนใจที่จะเป็นนักแสดงตั้งแต่อายุ 6 ขวบ เธอได้รับคัดเลือกให้เข้ารับการฝึกอบรมที่สถาบัน American Conservatory Theatre ในซานฟรานซิสโก ซึ่งเธอกลายเป็นนักเรียนที่อายุน้อยที่สุดที่ได้เข้าเรียนที่นั่น ลาร์สันประสบกับความทุกข์และจุดเปลี่ยนในชีวิตเมื่อพ่อแม่หย่าร้างกันเมื่อเธออายุได้ 7 ขวบ เธอมีความสัมพันธ์ที่ไม่ดีนักกับพ่อของเธอ เธอเล่าว่า "ตอนเด็กๆ ฉันพยายามเข้าใจเขาและเข้าใจสถานการณ์ แต่เขาไม่ได้ช่วยให้มันดีขึ้น ฉันไม่คิดว่าเขาอยากจะเป็นพ่อแม่จริงๆ เลย" ไม่นานหลังจากที่พวกเขาแยกทางกัน เฮเธอร์แม่ของเธอย้ายไปลอสแอนเจลิสพร้อมกับลูกสาวสองคนเพื่อเติมเต็มความทะเยอทะยานในการแสดงของลาร์สัน พวกเขามีฐานะทางการเงินที่จำกัดและอาศัยอยู่ในอพาร์ตเมนต์เล็กๆ ใกล้กับสตูดิโอฮอลลีวูดที่เบอร์แบงก์ ลาร์สันอธิบายประสบการณ์นี้ว่า "เรามีอพาร์ตเมนต์แบบหนึ่งห้องเส็งเคร็งที่มีเตียงยื่นออกมาจากผนังและเราต่างก็มีเสื้อผ้าสามชิ้น ถึงกระนั้น เธอก็ยังเล่าถึงความทรงจำดีๆ ในช่วงเวลานั้นและให้เครดิตแม่ที่ทำดีที่สุดเพื่อพวกเขา
เนื่องจากนามสกุลของเธอออกเสียงยาก เธอจึงนำชื่อที่ใช้แสดงเป็นลาร์สันมาจากย่าทวดชาวสวีเดนของเธอและจากตุ๊กตาสาวชื่อเคิร์สเทน ลาร์สันที่เธอได้รับเมื่อตอนเป็นเด็ก งานแรกของเธอคือการแสดงล้อเลียนแนวตลกสำหรับตุ๊กตาบาร์บี้ ชื่อ "มาลิบูโคลนถล่มตุ๊กตาบาร์บี้" ในปี 1998 ของรายการ The Tonight Show กับ Jay Leno ต่อมาเธอรับบทบาทแขกรับเชิญในละครโทรทัศน์หลายเรื่อง รวมทั้ง Touched by an Angel และ Popular ในปี 2000 เธอได้แสดงในซิทคอมเรื่อง Schimmel ของ Fox ซึ่งถูกยกเลิกก่อนออกอากาศเมื่อ Robert Schimmel ดาราของเรื่องนี้ได้รับการวินิจฉัยว่าเป็นมะเร็ง
ค.ศ. 2001-2008: นักแสดงตลกและนักดนตรี
บทบาทสำคัญครั้งแรกของลาร์สันเกิดขึ้นเมื่อเธอรับบทบาทเป็น เอมิลี่ ลูกสาวคนเล็กของตัวละครของ บ็อบ ซาเกต ในซิทคอมเรื่อง Raising Dad ซึ่งออกอากาศในช่วงหนึ่งฤดูกาลระหว่างตารางรายการโทรทัศน์ปี 2001-2002 ต่อมาเธอได้รับการว่าจ้างจากละครตลกเรื่อง Hope & Faith แต่เธอรวมถึงนักแสดงอีกหลายคนถูกริบบทบาทให้กับคนอื่นแทนในภายหลัง ในปี 2003 เธอแสดงร่วมกับเบเวอร์ลีย์ มิตเชลล์ ในภาพยนตร์ดิสนีย์แชนเนลเรื่อง Right on Track โดยอิงจากพี่น้องดาราแดร็กเรซสตาร์เอริก้าและคอร์ทนีย์ เอนเดอร์ส และเล่นบทบาทรองในคอเมดีเรื่อง Sleepover ปี 2004 และ 13 Going on 30
ลาร์สันเริ่มสนใจด้านดนตรีตั้งแต่อายุ 11 ขวบเมื่อเธอเริ่มหัดเล่นกีตาร์ ผู้บริหารค่ายเพลงได้สนับสนุนให้เธอเขียนเพลงของเธอเอง และ เธอก็เริ่มบันทึกและอัปโหลดเพลงด้วยตนเองไปยังเว็บไซต์ของเธอเอง หลังจากล้มเหลวในการคัดเลือกนักแสดงในบท เวนดี้ ดาร์ลิ่ง ในภาพยนตร์ปี 2003 ปีเตอร์ แพน ลาร์สันได้เขียนและบันทึกเพลงชื่อ "Invisible Girl" ซึ่งได้รับการออกอากาศทาง KIIS-FM ในไม่ช้าเธอก็ลงนามบันทึกข้อตกลงกับ ทอมมี่ มอตโตลา แห่งคาซาบลังกาเรเคิดส์; เธอ และ ลินด์เซย์ โลฮานเป็นศิลปินเพียงคนเดียวที่ได้ลงนามในเวลานั้น ในปี 2005 เธอออกอัลบั้มเพลงชุดสุดท้ายจาก PE ซึ่งเธอได้ร่วมเขียนเพลงกับนักแต่งเพลงคนอื่นๆ เช่น Blair Daly, Pam Sheyne, Lindy Robbins และ Holly Brook เธอบอกว่าเพลงที่เธอเขียนส่วนใหญ่มีเนื้อหาเกี่ยวกับประสบการณ์การทำงานที่ล้มเหลว หนึ่งในซิงเกิ้ลของเธอคือ "She Said" ซึ่งได้แสดงในซีรีส์ MTV Total Request Live จัดโดย Billboard ในรายชื่อรายสัปดาห์ของวิดีโอที่มีคนฟังมากที่สุดในช่อง และขึ้นถึงอันดับที่ 31 ใน Billboard Hot Single Sales ลาร์สันไปทัวร์กับ เจสซี แมคคาร์ทนีย์ ในคอนเสิร์ตในห้างสรรพสินค้า "Rock in Shop" ของ Teen People ซึ่งเปิดให้เขาเข้าชมระหว่างทัวร์ และ ได้แสดงในนิวยอร์กซิตี้ที่งาน Macy's Thanksgiving Day Parade อย่างไรก็ตาม อัลบั้มนี้ไม่ประสบความสำเร็จ โดยขายได้เพียง 3,500 ชุดเท่านั้น
ในปี 2006 ลาร์สันได้แสดงร่วมกับ โลแกน เลอร์แมน และ โคดี้ ลินลีย์ ในภาพยนตร์ตลกเรื่องฮูต เกี่ยวกับกลุ่มวัยรุ่นที่ตั้งตัวศาลเตี้ยที่พยายามจะช่วยชีวิตกลุ่มนกฮูก ซึ่งภาพยนตร์ได้รับการวิจารณ์ที่ไม่ดี แต่ รูธ สไตน์ แห่งซานฟรานซิสโกโครนิเคิลชื่นชมลาร์สันและลินลีย์ในบทนำ ในปีต่อมา เธอมีส่วนร่วมเล็กๆ ในละครเรื่อง Remember the Daze ที่นำแสดงโดย แอมเบอร์ เฮิร์ด และเธอได้เปิดตัวนิตยสารศิลปะและวรรณกรรมชื่อ Bunnies and Traps ซึ่งเธอได้เขียนคอลัมน์ความคิดเห็นของเธอเองและยอมรับการส่งผลงานจากศิลปินคนอื่นๆ และ นักเขียน ลาร์สันกล่าวว่าเธอมักมีคิดว่าจะเลิกอาชีพนักแสดงในช่วงนั้นเนื่องจากเธอพบว่ามันยากมากที่จะหางานทำ เธอรู้สึกท้อแท้อย่างยิ่งเมื่อเธอไม่ได้รับคัดเลือกให้รับบทบาทสำคัญในภาพยนตร์เรื่อง Thirteen (2003) และ Juno (2007) ในช่วงเวลานั้นลาร์สันทำงานเป็นดีเจในคลับต่างๆ
ค.ศ. 2009-2015: เริ่มสร้างชื่อเสียงและโด่งดังอย่างต่อเนื่อง
หลังจากนั้นเธอก็มีบทบาทสมทบในภาพยนตร์นานหลายปี เช่น United States of Tara (2009), Greenberg (2010), Scott Pilgrim vs. the World (2010), 21 Jump Street (2012), The Spectacular Now (2013), Don Jon (2013) และอื่นๆ อีกมากมาย ในที่สุด บรี ลาร์สัน ก็ได้บทแจ้งเกิดในภาพยนตร์ Short Term 12 (2013) ภาพยนตร์เรื่องนี้คว้าสามรางวัลจาก Spirit Award และได้รางวัลอีกครั้งจากสภาบัน South by Southwest แต่ผลลัพธ์ที่คุ้มค่าสุด คือการแสดงของเธอเข้าตา เลนนี อับราฮัมสัน ผู้กำกับจาก Room เขากล่าวยกย่องลาร์สันว่า “การแสดงของเธอไม่ได้เข้มข้นฉูดฉาดเหมือนที่เรามักชื่นชมยกย่องนักแสดงภาพยนตร์อื่นๆ แต่มันคือความละเอียดอ่อนและการแสดงที่ออกมาจากใจจริงๆ”
นอกจากนี้ ในปี 2013 ลาร์สันยังมีบทบาทสนับสนุนในละครโรแมนติกสองเรื่อง ได้แก่ ดอน จอน และ The Spectacular Now เขียนบทและกำกับโดยโจเซฟ กอร์ดอน-เลวิตต์ เธอรับบทเป็นน้องสาวของดอน จอน (แสดงโด ยกอร์ดอน-เลวิตต์) ปีเตอร์ ทราเวอร์ส แห่ง โรลลิงสโตนชื่นชมการแสดงออกทางเพศของภาพยนตร์เรื่องนี้ และพบว่าลาร์สัน "ยอดเยี่ยม" ในเรื่องดังกล่าว ใน The Spectacular Now ที่นำแสดงโดย Miles Teller และ Shailene Woodley เธอรับบทเป็น Cassidy อดีตแฟนสาวของตัวละครของ Teller ลาร์สันได้นำประสบการณ์เมื่อเธอเป็นนักเรียนมัธยมปลายมาถ่ายทอดในบทบาทนี้เพื่อให้การแสดงสมจริงยิ่งขึ้น
ชีวิตส่วนตัว
ลาร์สันมีโลกส่วนตัวของเธอสูงมากและปฏิเสธที่จะตอบคำถามในการสัมภาษณ์ที่ทำให้เธอไม่สบายใจ ลาร์สันเริ่มออกเดทกับ Alex Greenwald นักดนตรีและนักร้องนำของวงดนตรี Phantom Planet ในปี 2013 และพวกเขาหมั้นกันในปี 2016 ก่อนจะแยกทางกันในปี 2019  ทั้งคู่อาศัยอยู่ด้วยกันในย่านฮอลลีวูดฮิลส์ของลอสแอนเจลิส Holly Millea จาก Elle อธิบายถึงบุคลิกนอกจอของลาร์สันในปี 2016 ว่าเธอ "มีบุคลิกภาพเหมือนนักกีฬา ผอมเพรียว มั่นคง แต่เธอยังอบอุ่นและเป็นกันเอง" ลาร์สันกล่าวว่าเธอสนใจภาพยนตร์ที่แสดงถึง "สภาพของมนุษย์" และ "ทำให้ผู้คนรู้สึกเชื่อมโยงกับตัวเองมากขึ้น [และ] ส่รวมถึงเชื่อมโยงกับส่วนอื่นๆ ของโลก" เธอมีกให้สนใจแสดงในบทบาทที่แตกต่างจากบุคลิกของเธอเองและภาพยนตร์ที่มีเนื่อหาเกี่ยวข้องกับการเคลื่อนไหวทางสังคม ในปี 2020 เธอเริ่มสร้างช่อง YouTube ของตัวเอง เธอได้รับการเสนอชื่อโดย Forbes ในรายการ 30 Under 30 รวมถึงนิตยสาร People ให้เป็นหนึ่งในนักแสดงหญิงที่สวยที่สุดในปี 2016 และ 2019 ในปี 2018 เธอได้รับการเสนอชื่อให้เป็นหนึ่งในนักแสดงชาวอเมริกันที่ดีที่สุดที่มีอายุต่ำกว่า 30 ปีโดย IndieWire ในปี 2019 มาดามทุสโซนิวยอร์กได้เปิดตัวรูปปั้นหุ่นขี้ผึ้งของลาร์สันในฐานะนักแสดงในบทบาทกัปตันมาร์เวล ในปีเดียวกันนั้น นิตยสารไทม์ได้ยกให้เธอเป็นหนึ่งใน 100 คนที่มีอิทธิพลมากที่สุดในโลก
พ.ศ. 2201
พุทธศักราช 2201 ใกล้เคียงกับ
เซนต์จอห์น (รัฐนิวบรันสวิก)
เซนต์จอห์น (Saint John) เป็นเมืองที่ใหญ่ที่สุดในรัฐนิวบรันสวิก ประเทศแคนาดา เมืองมีประชากร 70,063 คน ในปี ค.ศ. 2011 มีพื้นที่ 315.82 ตร.กม. (121.94 ตร.ไมล์) ตั้งอยู่บนฝั่งอ่าวฟันดีที่ปากแม่น้ำเซนต์จอห์น มีอ่าวจอดเรือที่ปราศจากน้ำแข็งในฤดูหนาว
นักสำรวจชาวฝรั่งเศส ซามูเอล เดอ แปลง เดินเรือมาถึงดินแดนแห่งนี้ใน ค.ศ. 1604 หลังจากนั้น 3 ทศวรรษ ชาวฝรั่งเศสได้เข้ามาตั้งถิ่นฐานและสร้างป้อมปราการขึ้น ในคริสต์ศตวรรษที่ 18 มีการต่อสู้ระหว่างคนเชื้อสายฝรั่งเศส อเมริกัน และอังกฤษ และได้จัดตั้งขึ้นเป็นนครแห่งแรกของประเทศแคนาดา ใน ค.ศ. 1785
คุณหมอมือใหม่หัวใจเกินร้อย
คุณหมอมือใหม่หัวใจเกินร้อย เป็นการ์ตูนญี่ปุ่นที่บรรยายเกี่ยวกับ วงการแพทย์สมัยใหม่ของญี่ปุ่นและของโลก โดยเจาะลึกด้านศีลธรรม ที่ขัดกันกับวินัยหรือกฎของโรงพยาบาล หรือทั้งวงการแพทย์เลยทีเดียว
เนื้อเรื่องย่อ
ตัวเอกของเรื่องนี้ชื่อว่า ไซโต้ เป็นแพทย์เพิ่งเรียนจบไฟแรง และมีความคิดแตกต่างจากแพทย์ทั่ว ๆ ไป เนื้อเรื่องเริ่มที่ไซโต้เข้าทำงานเป็นแพทย์ฝึกหัดของทางมหาวิทยาลัย และเมื่อได้พบสภาพความจริงของวงการแพทย์ญี่ปุ่น เขาจะทำอย่างไร
บุคคลที่เกิดในปี พ.ศ. 2467
ด้านล่างนี้เป็นบุคคลที่เกิดในปี พ.ศ. 2467
โซฟีแห่งฮันโนเฟอร์
โซฟีแห่งพาลาทิเนต (Sophie von der Pfalz) หรือ โซฟีแห่งฮันโนเฟอร์ (Sophie von Hannover) หรือ โซเฟียแห่งแฮโนเวอร์ (Sophia of Hanover) เป็นเจ้าหญิงเยอรมัน-สกอตแลนด์ ผู้กลายเป็นทายาทโดยสันนิษฐานแห่งราชบัลลังก์อังกฤษ จากการที่นางเป็นพระราชนัดดา (หลานตา) ในพระเจ้าเจมส์ที่ 1 แห่งอังกฤษทำให้เธอมีสิทธิในราชบัลลังก์อังกฤษ
เจ้าหญิงโซฟีประสูติเมื่อ 14 ตุลาคม ค.ศ. 1630 ที่กรุงเฮกในเนเธอร์แลนด์ เป็นพระธิดาองค์เล็กของฟรีดริชที่ 5 ผู้คัดเลือกแห่งพาลาทิเนต แห่งราชวงศ์วิทเทลส์บัค กับเจ้าหญิงเอลิซาเบธแห่งสกอตแลนด์ โซฟีแห่งฮันโนเฟอร์มักจะรู้จักกันในชื่อ ดัชเชสโซฟี เพื่อบางครั้งป้องกันการสับสนกับเจ้าหญิงโซฟี โดโรเธีย แห่งเซลล์ ผู้เป็นลูกสะใภ้
ใน ค.ศ. 1701 หลังจากที่รัฐสภาอังกฤษไม่เห็นทางที่เป็นไปได้ว่าพระเจ้าวิลเลียมที่ 3 หรือสมเด็จพระราชินีนาถแอนน์ จะมีทายาทสืบบัลลังก์อังกฤษได้ รัฐสภาอังกฤษจึงตราพระราชบัญญัติว่าด้วยการสืบราชสันตติวงศ์ ค.ศ. 1701 ขึ้นเพื่อเป็นการป้องกันมิให้ทายาทสายอื่นที่นับถือโรมันคาทอลิกขึ้นครองราชบัลลังก์อังกฤษ พระราชบัญญัติบัญญัติไว้ว่า สิทธิสืบราชบัลลังก์ถัดจากทายาทในสมเด็จพระราชินีนาถแอนน์ และทายาทในพระเจ้าวิลเลียมที่ 3 แล้ว จะตกเป็นของเจ้าหญิงโซฟีแห่งฮันโนเฟอร์และผู้สืบเชื้อสายจากพระองค์ ในฐานะที่ทรงเป็นหลานตาในพระเจ้าเจมส์ที่ 1 แห่งราชวงศ์สจวต และทรงนับถือนิกายโปรเตสแตนต์
ทางรัฐสภามิได้พิจารณาพระประยูรญาติอีกหลายพระองค์เนื่องจากพระญาติเหล่านั้นเป็นโรมันคาทอลิก ฉะนั้นเจ้าหญิงโซฟีจึงกลายมาเป็นรัชทายาทแห่งราชบัลลังก์อังกฤษโดยนิตินัย อย่างไรก็ตาม เจ้าหญิงโซฟีสิ้นพระชนม์ในวันที่ 8 มิถุนายน ค.ศ. 1714 ก่อนการสวรรคตของสมเด็จพระราชินีนาถแอนน์เพียง 23 วัน ดังนั้นแล้ว สิทธิในราชบัลลังก์อังกฤษจึงตกไปเป็นของโอรสองค์โตของเจ้าหญิงโซฟี คือ ดยุกจอร์จ หลุยส์ แห่งเบราชไวน์-ลือเนอบวร์ค ซึ่งขึ้นครองราชย์เป็นพระเจ้าจอร์จที่ 1 แห่งบริเตนใหญ่ เป็นกษัตริย์อังกฤษองค์แรกแห่งราชวงศ์สจวต-ฮันโนเฟอร์
อ้างอิง
1630 1714
ภาษาเลอเวือะ
ภาษาเลอเวือะ หรือ ภาษาละว้า เป็นภาษาหนึ่งในตระกูลออสโตรเอเชียติก สาขามอญ-เขมร สาขาย่อยปะหล่อง ในประเทศไทยมีผู้พูดในจังหวัดแม่ฮ่องสอนและเชียงใหม่ ตามรายงานของอี. ดับเบิลยู. ฮัตชินสัน เมื่อ พ.ศ. 2477 พบว่ามีผู้พูดในจังหวัดลำปาง เชียงราย และแพร่ด้วย แต่จากการสำรวจเมื่อ พ.ศ. 2527 ไม่พบผู้พูดภาษาเลอเวือะในจังหวัดดังกล่าว คงพูดภาษาไทยถิ่นเหนือทั้งหมด
ภาษาเลอเวือะประกอบด้วยวิธภาษาหรือภาษาย่อยที่แตกต่างกันสองกลุ่มซึ่งแหล่งข้อมูลบางแหล่งถือว่าเป็นภาษาแยกจากกัน ได้แก่ ภาษาเลอเวือะตะวันตกและภาษาเลอเวือะตะวันออก ภาษาทั้งสองมีความแตกต่างกันพอสมควร (แม้ว่าจะมีความสัมพันธ์ทางเชื้อสายอย่างสูง) เนื่องจากไม่สามารถเข้าใจซึ่งกันและกันได้จากคำให้การที่สอดคล้องกันของผู้พูดภาษาเลอเวือะตะวันตกและผู้พูดภาษาเลอเวือะตะวันออกและจากการทดสอบโดยสถาบันภาษาศาสตร์ฤดูร้อน นอกจากนี้บรรดาหมู่บ้านที่พูดภาษาเลอเวือะของแต่ละกลุ่มก็ยังมีสำเนียงภาษาที่แตกต่างกันออกไปอีก มิชชันนารีที่เคยเข้าไปเผยแพร่ศาสนาคริสต์ได้พัฒนาการเขียนภาษาเลอเวือะตะวันตกด้วยอักษรละตินและอักษรไทย
ภาษาเลอเวือะตะวันออกมีความมีชีวิตชีวาทางภาษาในระดับสูงและใช้สื่อสารกันในบ้านโดยผู้พูดทุกวัย การศึกษาของรัฐ ประกาศของหมู่บ้าน และธุรกิจทางการมักใช้ภาษาไทยกลาง ผู้พูดภาษาเลอเวือะตะวันออกส่วนใหญ่พูดคำเมืองได้เป็นอย่างน้อย แต่มีผู้พูดสูงอายุบางคนตอบเป็นภาษาเลอเวือะเมื่อมีผู้พูดคำเมืองด้วย ผู้พูดรุ่นใหม่มีแนวโน้มที่จะพูดภาษาไทยกลางได้คล่องเนื่องจากระบบการศึกษา และส่วนใหญ่พูดคำเมืองได้คล่องเนื่องจากการแต่งงานระหว่างชาวเลอเวือะกับชาวยวน
ระบบการเขียน
ตัวเขียนภาษาเลอเวือะตะวันตก (และตะวันออกบางส่วน) อักษรไทยตามที่คณะกรรมการจัดทำระบบเขียนภาษาท้องถิ่นของกลุ่มชาติพันธุ์ด้วยอักษรไทย สำนักงานราชบัณฑิตยสภา ได้กำหนดไว้ มีดังนี้
ส่วนตัวเขียนภาษาเลอเวือะตะวันออก ไม่ได้ถูกกำหนดไว้ จึงอนุโลมใช้กฎเดียวกับภาษาเลอเวือะตะวันตก แต่เนื่องจากหน่วยเสียงตามตารางด้านบนยังไม่ครบถ้วน จึงมีการดัดแปลงเพิ่มเติมดังต่อไปนี้
ภาษาคัลมึค
ภาษาคัลมึค (Kalmyk language; Хальмг келн) จัดอยู่ในกลุ่มย่อยโอยรัต-คัลมึค-ดาร์คัต ของภาษากลุ่มมองโกล มีลักษณะบางส่วนคล้ายกับภาษากลุ่มยูราลิกและภาษาอุยกูร์ จนอาจจัดให้อยู่ในตระกูลตระกูลภาษาอัลไตอิกหรือยูราล-ตระกูลภาษาอัลไตอิกได้ มีผู้พูด 500,000 คนในสาธารณรัฐคัลมืยคียา (ระหว่างวอลกาและแม่น้ำดอน) ของรัสเซีย ในภาคตะวันตกของจีน และภาคตะวันตกของมองโกเลีย